জাপান সাম্রাজ্যের অধিকৃত অঞ্চলের তালিকা
জাপান সাম্রাজ্যের অধিকৃত অঞ্চলগুলো হচ্ছে জাপানের আত্মসমর্পণের মাধ্যমে এশিয়ায় দ্বিতীয় বিশ্বযুদ্ধের সমাপ্তির বছর ১৯৪৫ সাল পর্যন্ত জাপান সাম্রাজ্য দ্বারা দখলকৃত বা জাপানের সাথে একীভূত অঞ্চলসমূহ। দ্বিতীয় বিশ্বযুদ্ধ এবং সান ফ্রান্সিসকো চুক্তির পরে জাপানের নিঃশর্ত আত্মসমর্পণে জাপানের বেশিরভাগ মূল ভূখণ্ড (হোক্কাইডো, হোনশু, কিউশু, শিকোকু এবং প্রায় ৬,০০০টি ছোট আশেপাশের দ্বীপ) ছাড়া সমস্ত অঞ্চলের নিয়ন্ত্রণ ত্যাগ করতে হয় জাপানকে। ১৯৪৫ সালের পর মার্কিন যুক্তরাষ্ট্রের দখলকৃত বেশ কয়েকটি অঞ্চল জাপানে ফিরিয়ে দেওয়া হলেও এখনও জাপান ও রাশিয়ার মধ্যে বেশ কয়েকটি বিতর্কিত অঞ্চল রয়েছে, যেমন কুরিল দ্বীপপুঞ্জ বিরোধ। এছাড়াও দক্ষিণ কোরিয়া ও উত্তর কোরিয়ার সঙ্গে লিয়ানকোর্ট রকস বিরোধ এবং গণচীন ও তাইওয়ানের সঙ্গে সেনকাকু দ্বীপপুঞ্জ বিরোধ।